|  |  |
| --- | --- |
|  | **Elektroninio dokumento nuorašas** |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL 2021 METŲ SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE PROJEKTŲ FINANSAVIMO LĖŠŲ PASKIRSTYMO**  |
| 2020 m. gruodžio 23 d. Nr. A-4306 |
| Kaunas |

Vadovaudamasis Lietuvos Respublikos vietos savivaldos įstatymo 6 straipsnio 14 punktu ir 29 straipsnio 8 dalies 5 punktu, Lietuvos Respublikos neįgaliųjų socialinės integracijos įstatymo 16 straipsnio 2 dalies 6 punktu, Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų, patvirtintų Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 „Dėl Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų patvirtinimo“, 43 ir 45 punktais, atsižvelgdamas į Neįgaliųjų reikalų departamento prie Socialinės apsaugos ir darbo ministerijos 2020 m. spalio 1 d. raštą Nr. (3.2)-SD-1285, Socialinės reabilitacijos paslaugų neįgaliesiems bendruomenėje 2021 metų projektų vertinimo ir atrankos komisijos, sudarytos Kauno miesto savivaldybės administracijos direktoriaus 2020 m. lapkričio 5 d. įsakymu Nr. A-3539 „Dėl Socialinės reabilitacijos neįgaliesiems bendruomenėje 2021 metų projektų vertinimo ir atrankos komisijos sudarymo“, 2020 m. lapkričio 25 d. posėdžio protokolą Nr. 63-4-303 ir 2020 m. gruodžio 15 d. posėdžio protokolą Nr. 63-4-388:

1. P a s k i r s t a u 2021 metų socialinės reabilitacijos neįgaliesiems bendruomenėje projektų finansavimo lėšas pagal [priedą](file:///C%3A%5CUsers%5Cerikmock%5CAppData%5CLocal%5CTemp%5Ca204306priedas.docx).

2. A t m e t u Kauno krašto invalidų sporto klubo „Santaka“, juridinio asmens kodas 191765071, projektą „Tavo negalia – ne kliūtis. Ateik, prisijunk, judėk ir integruokis“ kaip neatitinkantį projektų atitikties formaliųjų kriterijų – pareiškėjui pateikus paraišką kitu, nei numatyta konkurso kvietime, el. pašto adresu.

3. P a v e d u Socialinių paslaugų skyriaus vyriausiajai specialistei Erikai Mockienei užtikrinti tinkamą Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų, patvirtintų Lietuvos Respublikos socialinės apsaugos ir darbo ministro 2020 m. rugsėjo 30 d. įsakymu Nr. A1-906 „Dėl Socialinės reabilitacijos paslaugų neįgaliesiems bendruomenėje 2021 metų projektų atrankos konkurso organizavimo nuostatų patvirtinimo“, įgyvendinimą.

4. Šis įsakymas per vieną mėnesį nuo informacijos apie jį gavimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |